JohanHeinsen/ENO huggingface dataset:
Den Nord-Cimbriske Tilskuer, 1836-07-09
Politiske Nyheder. Frankerig. Fra Paris skrives under 1ste Juli, at endnu har man ikke opdaget noget Spor af Medskyldige i Forbryderen Louis Albeands Attentat paa Kongens Person. Alt lader meget mere, som at Gierningsmanden har handlet gandske isoleret. Hvad der er funden i hans Logie, viser en saadan Trang og Fattigdom, at der ikke er at tænke paa, at han har nydt nogen fremmed Pengehjelp; hvilket var Tilfældet med Fleschi. Og dog have i de sidste 3 Dage talrige Arresteringer funden Sted, hvilke have for det meste truffet saadanne Personer, som tidligere have været indviklet i Processer og Undersøgelser i Anledning af Attentater og Complotter. Om de Bevæggrunde, der have foranlediget Alibeands Angreb paa Kongens Person, derom er man endnu ikke eenig, nogle ministerielle Blade angive politisk Fanatisme, som Grunden dertil. Albeand vedbliver forøvrigt i sin Forhærdelse, kun at beklage at hans Gierning er mislykkedes. Hans Puls skal have slaaet 120 Slag i Minuttet efter Gierningen, men, det skal have været, fordi Nationalgardist=Adjutanten Dupont skal have revet en Haandfuld Haar af Hovedet paa ham, hvorpaa Alibeand spottende sagde til ham: "Det kalder jeg at lægge sit Mod for Dagen, min Tappre!" Forøvrigt er Alibeand 26 Aar gammel, fød i Nismes. Hans Forældre have i Narbonne et lidet Gjestgiverie. Han har i de sidste 8 Dage for Gierningen, ikke nydt andet end Vand, og Brød. Han skal i Fortiden have været Soldat, og i en Duel have erholdt et Saar i Hovedet, der havde nogen Jndflydelse paa hans Forstands Tilstand; og var Skyld i at han blev afskediget. - Den 2den Juli skulle Pairshoffet forsamle sig. Man troer at Processens Gang vil blive paaskyndet, og Gazetten vil vide, at Alibeand vil faae sin Dom den 16de, og blive henrettet den 20de Juli. Fyrst Talleyrand skal have givet det Raad, at seende ham i Daarekisten i Charenton. Alibeand har gjort et Forsøg paa at dræbe sig, ved at støde den Deel af Hovedet mod Væggen, som blot for nylig er bleven lægt, men hans Bevogtere have afholdt ham derfra.
Den Nord-Cimbriske Tilskuer, 1836-07-09
Spanien. Efterretninger fra Madrid af 23de Juni sige, at Cabreiras Bande gjør sig overalt frygtet, ødelægger med Jld og Sværd alting i Catalonien, og skal endog være trængt ind i Nedre-Aragonien. Hr. Solarte skal nu definitiv have nægtet at modtage Finantsministeriet, og vil vanskelig for næste Cortes-Forsamling erholde en Efterfølger paa sin Post. J des Paris taler og partielle Fægtninger, der have fundet Sted mellem de Christinos og Carlisterne. General Cordova skal med 2 Divisioner have vendt sig mod Logrono, og Espeleta bleven udnævnt til Vicekonge i Navarra.
Den Nord-Cimbriske Tilskuer, 1836-07-09
Engeland. En Beslutning i Underhuset den 30te Juni, giver et Beviis paa det ministerielle og det herskende Parties Maadehold, da derved Stridsqvæstionen om Reformen af de irlandske Municipaliteter for det Første er lagt til Side, vist nok vedbliver derved det irlandske fordærvelige Municipalitets=System i nogen Tid, men Haabet er ogsaa ræddet, om at det er muligt at bringe en Overeenskomst i Stand, uden at bringe en organisk Forandring tilveie. Lord Russel har til den Ende foreslaaet, først at foretage Sagen om den irlandske Municipalbill og 3 Maaneder, for at give Lorderne Tid til at forandre deres Beflutning. Russel begrundede sit Andragende paa en Yttring i Lordernes Beretning fra Overhuset, hvori de erklære det Ønske, at den gode Forstaaelse mellem begge Huse ikke maatte blive forstyrret. Muligens ønske ogsaa Ministrene at Publicum maae blive opklaret om Pairs Reform-Qvæstionen. Lorderne ere nu hjemfaldne til de offentlige Tidender, og det paaligger nu disse, at forberede Nationen paa en Forandring, som den vedvarende Opposition mellem begge Huse, siden Underhusets Reform synes at gjøre nødvendig.
Den Nord-Cimbriske Tilskuer, 1836-07-09
Tydskland. Fra Wien meldes at Chokena anretter der store Ødelæggelser, dog meest i de stærk befolkede Forstæder, skjøndt den opgives under Navn af Blodgang, for ikke at skrække de Frygtsomme, maae Begravelsesklokkerne kun gaae 3 Gange om Dagen. Det er ikke sjeldent at 2 a 3 døer i et Huus paa een og samme Dag. Fra 15de Januar d. A. da Cholera udbrød i Venedig, og til 14de Juni vare 2261. angrebne deraf, helbredede 871 og døde 1261.
Den Nord-Cimbriske Tilskuer, 1836-07-09
En Skrivelse fra Wien af 24de Juni melder, at Hertugerne af Orleans og Remours vare ved en Coureer, som de fra Paris havde erholdt paa deres Reise fra Wien til Jtalien; blevne advarede om Snigmordere, der vare afreiste fra den franske Hovedstad. JFølge Beretninger fra Rover do, var Hertugen af Remours igjen aldeles kommen sig af sin Halssyge, og Prindserne havde samme Dag fortsat deres Reise til Verona. - Fra Weimar klages over vedholdende Tørke og Mangel paa Regn. (Hb. N. Zeit.)
Den Nord-Cimbriske Tilskuer, 1836-07-09
Indenlandsk. Redacteuren af Kbhvnsposten, Secretair Liunge, var i Mandags 8te Dage indstævnet for Hof og Stadsretten for der at see Documenter fremlagte, anhøre Sigtelse og Saggivelse samt Dom at modtage til Straf og Undgieldelse efter Loven og Anordningernes Strenghed, for i No. 145 af Bladet Kbhvnsp. at have fremført fornærmelige Beskyldninger med Kbhvns Politi og Politieret, samt for ved en i samme Blad under Overskrift: Nyhedspost, given Meddelelse at have overtraadt Trykkefriheds-Anordningerne i Almindelighed og in Specie Best. 18de October 1865. Den beskikkede Actor er Procurator Borup.
Den Nord-Cimbriske Tilskuer, 1836-07-09
Følgende Begivenhed, der geraader vor liberale Tid til liden Ære, passerede for faa Dage siden i Kbhvn. Et af vore meget respectable Handelslauge, hvis Jnteressenter næsten uden Undtagelse ere bekjendte som redelige Mænd og agtede Medlemmer af Samfundet, blev i forrige Uge paa den meest oprørende Maade krænket ved en Huusundersøgelse af nogle, efter deres Adfærd at dømme, høist uddannede Personer, som, ledsaget af 2 Politibetjente, styrtede ind hos Jnteressenterne i vedk. Laug og forlangte øieblikkelig at randsage deres Pakhuse og gjennemlede deres Varelager. Det hændte sig, at endeel af Jnteressenterne vare fraværende under denne opsigtvækkende Visitation, der gik saavidt, at de bemeldte Personer, der udgave sig for Reebslagere, ikke nøiedes med at gjennemsøge de Paagieldendes egne Pakleiligheger, men nødte endog til at oplukke Huusbeboernes Lofter og Kieldere. Det vilde være interesfant at erfare, om Loven hjemler Ret til slig Undersøgelse, naar der ei er Tale og Toldsvig, Hæ(Kbhvnsp.) leri &c.
Den Nord-Cimbriske Tilskuer, 1836-07-09
Ved allerhøieste Bevilling af 8de Junii er det tilladt, at det Bogtrykker Jversens Enke i Odense forundte Privilegium til at fortsætte sin Mands Bogtrykkerie samt Udgivelsen af Fyens Stifts Avertissementstidende, hvilket senere blev udvidet til at gjælde for Adjunct og Stiftsbygningsconducteur J. F. T. Hauch og Hustrue M. A. Jversen, maa overdrages O. Thomsen, dog saaledes at bemeldte Avis, efter Jversens Enkes Død, ophører at føre Navn af Stiftsavis og ansees som et Blad, hvori Proclamata og Andet, hvis Bekjendtgjørelse i Provindsialbladene er foreskrevet for bemeldte Stifts Vedkommende, skal indføres, for at have juridisk Virkning.
Den Nord-Cimbriske Tilskuer, 1836-07-09
Under samme Dato er det Cancellieraad S. Hempel og Hustrue i Odense forundte Privilegium. paa Adressecontoir og Bogtrykkerie og paa Udgivelsen af Fyens Stifts Adresse- og politiske Avis samt Avertissementstidende udvidet til af gjælde for deres Søn, M. C. Hempel, efter deres Død, saaledes at denne Avis, efter Jversens Enkes Død, skal ansees som den i hvilken Proclamata og Andet, hvis Bekjendtgjørelse i Provindsial bladene er foreskrevet for bemeldte Stifts Vedkommende, skal indføres, for at have juridisk Virk(Aarh. Av.) ning.
Den Nord-Cimbriske Tilskuer, 1836-07-09
Ugebladet for den danske Bonde, som udgives af Dhrr. Cand. phill. Krarup og Amtsfuldmægtig Olsen, og nu har oplevet 2 Aargange, skal, uagtet Udgiverens dermed forbundne Pengetab, dog fortsættes som Ugeblad. De tilbyde endog et Honorar fra 58 Rbd. for Arket af passende landoeconomiske Bidrag. Bladet kan bestilles paa alle Postcontoirer i Danmark.
Den Nord-Cimbriske Tilskuer, 1836-07-09
Søndagen den 20de Juni tildrog sig en meget ulykkelig Hændelse paa Gundersløvholm: En Karl var falden ud i Aaen, og da ingen af de Tilstedeværende vovede at springe ud for at redde ham, ilede den af alle Godsets Folk elskede og agtede Forvalter, Adolf Christian Recke, en vakker Mand paa 22 Aar til, og kastede sig ud Han fik fat paa Karlen, men i sin Dødsangst trak denne ham med sig tilbund, istedet for at lade sig bringe til Land. Recke, der var stærk, rev sig først løs fra Karlen og gjorde derpaa et nyt Forsøg, men hans Kræfter berøvedes ham atter ved Karlens Anspændelse for at holde sig fast ved ham, og da en halv Snees Bønderkarle, der stode paa Aabredden, istedetfor at trække det Toug til sig, som de havde kastet ud og hvori Recke havde faaet fat, gave efter, sank baade han og Karlen tilbund med Touget. Al senere anvendt Møie var forgiæves; den brave unge Mand blev et Offer for sin Menneskekjerlighed, uden at denne frelste den Ulykkelige.
Den Nord-Cimbriske Tilskuer, 1836-07-09
Under 21de Juni er der meddeelt J. Wulff af Brede i Løe Herred under Ribe Amt Bevilling til saavel i Kjøbstæderne som paa Landet overalt i Danmark at opkjøbe Uld i større og mindre Par(Aarh. Av.) tier.
Den Nord-Cimbriske Tilskuer, 1836-07-09
Provindsialstænderne i Wiborg: J Sagen betræffende Udkastet til en Anordning angaaende Jurisdictions=Forholdene i de Sager, som anlægges efter offentlig Foranstaltning til Forfølgning af Lovens Overtrædelse, om hvor vidt det nemlig tillades en Dommer at indkalde Jndividner i andre Jurisdictioner til Mode, foreslog Forsamlingen i denne Anledning at der i Lovudkastet maatte gjøres en saadan Jndskrænkning, at det bliver klart, at Undersøgelser af Politieovertrædelser ikke kan blive Gjenstand for Anvendelsen;" at den 6te § maa modificeres derhen, at den flygtende Forbryder, som eftersættes paa frisk Gierning, kan uden Hensyn til Jurisdictionens Grændse anholdes, men at denne § øvrige Bestemmelser maae bortfalde, samt at Retsbetjenterne gjøres opmærksomme paa, hvor Sagens hurtige Gang befordres og hvor det ikke er nødvendigt for Oplysning at henvende sig til høiere Steder, at de da umiddelbar have at henvende sig til hinanden indbyrdes angaaende behøvende Oplysninger i offentlige Sager. - J Sagen angaaende Udkastet til en Anordning om Afsoning af Boder og visse andre Pengeforpligtelser, foreslog blandt andet Forsamlingen, at det udtrykkelig paalægges vedkommende Øvrighed, at den, naar Personer skulle hensættes i Fængsel paa Vand og Brød, for derved at afsone Bøder, bør dertil saavidt muligt, benyttes andre Arrester end dem, hvori de grovere Forbrydere hensættes, at det Fængsel, der er bestemt for den Deel af Bøderne, som overstiger 400 Rdr., maa ansees for Afsoning;" at der af vedkommende Authoriteter maa gjøres Forskiel paa almindelig Fangekost og simpelt Fængsel; at det udtrykkelig maa tilkjendegives i Anordningen, at naar Vedkommende finde sig utilfreds med Overøvrighedens Resolutioner, som de med Hensyn til Fængsel paa Vand og Brød maatte afgive, maae de kunne underkastes Cancelliets Bedømmelse. At det paa en eller anden Maade ved nærværende Forordning maatte blive til kiendegivet, hvorvidt Domme, som bestemme Mulcter, kunne forældes, eller efter hvilke Principer herom opstaaende Sporgsmaal skulle afgjøres. (Stænd-Td.)
Den Nord-Cimbriske Tilskuer, 1836-07-09
Kjøbenhavns Børs den 1ste Juli 1836. Cours. Hamborg 2 M. - vista 202 3/4, Species. 202, Specier solgtes til 12 Mk. 1 s.; B.-Disconto 4 pCt., norske Speciessedler pr. 100 Speier 181 a 181 1/2 Rbd. i Sedler; sv. Sdl. pr. Rd. Rigsgjæld 49 a 49 1/2 Rbs. Tegn; 4 pCto. kongl. Obligationer (uden Renter) 92 a 92 1/2 Rbd. i Sedler.; (90 1/2 a 91 Bco.) Nationalbank-Obligationer (af 4de Februar 1820) – a 102 Rbd. i r. S.
Den Nord-Cimbriske Tilskuer, 1836-07-09
Ved Tallotteriets 1303, Trækn i Altona udkom: 40, 15, 11, 50,42.
Den Nord-Cimbriske Tilskuer, 1836-07-09
AVERTISSEMENTS. Jfølge vedkommende Doms og Udlægshavers Begjæring bliver den Gaardmand Peder Sinding tilhørende Gaard Vesterulsler med underliggende Eiendomme af Hartkorn 2 Tdr. - Fdk. 1 Album med den paa Marken staaende Avl samt Kongetienden af Gaardens Hartkorn beliggende i Westervig Sogn, Løverdagen den 23 Juli 1836 om Formiddagen Kl. 10 stillet til Bortsalg ved en eneste Auction, som afholdes deri selve Gaarden, hvilket herved til Lysthavendes og Pantehavernes Efterretning bekjendtgjøres. Hassing Refs Herreders Contoir paa Teglgaarden, den 7de Juli 1836. Fischer.
Den Nord-Cimbriske Tilskuer, 1836-07-09
Formedelst anden Bestemmelse agter jeg Undertegnede, underhaanden at bortsælge min ei eiende og paaboende Gaard Gadgaard i Helligsøe Bye og Sogn, Refs Herred, Thisted, Amt, hvis Hartkorn er 13 Tdr. 4 Skp. og hvortil hører 150 Tdr. Agerland, der er bekjendt for sin fortrinlige Godhed. 14 Tdr. Land i Eng, hvorpaa aarlig kan avles 35 Læs Høe. - Desuden haves til Gaarden en betydelig Deel Hede og Blanding. Gaardens aarlige Udsæd er: 24 Tdr. Byg, 46 Tdr. Havre og 5 Tdr. Ærter foruden Kartofler. Af Besætning kan holdes 7 Heste, 24 Stude, 8 Køer, 4 Ungnøder og 60 Faar. Bygningerne ere gode, vel vedligeholdte og indrettede til Beboelse for en Familie uden for Bondestanden. - Af Kjøbesummen kan en Deel blive indestaaende i Eiendommen, som kan tiltrædes den 1ste April 1837. Gadgaard den 6te Juni 1836. S. Selmer.
Den Nord-Cimbriske Tilskuer, 1836-07-09
Undertegnede der har bosat sig, som Bogbinder i Thisted, – anbefaler mig til de Ærede der vil forunde mig deres Arbeide.
Den Nord-Cimbriske Tilskuer, 1836-07-09
Da jeg har lært i Kjøbenhavn og i endeel Aar arbeidet paa de berømteste Værkstæder, saa paatager jeg mig: ikke allene det ordinaire og almindelige, men ogsaa det skjønnere og mindre almindelige Arbeide, alt efter den nyeste Smag. Promte Expedition, stærkt og solid Arbeide og billigst Priis, skal saavidt muligt være Øiemedet for mine Bestræbelser. Thisted den 25de Juni 1836. P. Kreiberg. Lærebøger 11 Mk. 8 s.; Bibelhistorier 12 Mk. 8 s.; ABC. 3 Mk. 12 s.; Catechismus ser 3 Mk. 12 s.; Contrabøger 3 Mk.; alt Dusinviis, m.m., faaes tilkjøbs hos Boghinder Kreiberg i Thisted. I Nærheden af Consul Lutzhøft Gaard i Thisted, er afvigte Markedsdag funden 11 Mk. 5 s. Courant. Som mod en passende Findeløn og dette Avertissements Betaling kan Peter Poulsen, erholdes hos i Skjoldborg Degnebolig.
Den Nord-Cimbriske Tilskuer, 1836-07-09
En god og stor Fiskerbaad, brugelig for 2 Mand til Fiskeriet i Liimfjorden og ved Strand kysten, er til billig Priis at erholde tilkjøbs i Wangsaae hos Morten Jensen.
Den Nord-Cimbriske Tilskuer, 1836-07-09
Jfølge Bekjendtgjørelse fra Amtmanden i Hjørring i N. 107 af Aalborg Stiftstidende erfares, at efter kongel. Reschript er Krammarkedet i Hjørring Kjøbstad udsat fra 12te til 15de Juli, hvori mod Krammarkedet i Sæbye afholdes den 13de Juli d. A. (Hermed følger et Tillæg.)
Den Nord-Cimbriske Tilskuer, 1836-07-11
No. 79. Ao. 1836. TIIISTED. Kongelig allernaadigst privilegerede. Amtsavis og Avertissementstidende, eller: Den nordimbrike Tiltkuer. Forsendes med Brevposten overalt i Danmark og Hertugdømmene. Mandagen den 11te Juli. Redigeres, trykkes og udgives i Thisted af J. S. Lund.
Den Nord-Cimbriske Tilskuer, 1836-07-11
Blandinger. Fra New=Orleans har man Efterretning om, hvad man kunne befrygte, at der er udbrudt en Opstand i Mexico, som gaaer ud paa at omstyrte General St. Annas Herredømme. De sidste Efterretninger af 14de Mai bekræfte ogsaa, at allerede siden Vicepræsidentens Død, hersker der stor Forvirring i Hovedstaden Mexico. Den svenske Consuls Huus var bleven plyndret, og Consulen selv myrdet. Det liberale Partie tiltog daglig i Styrke. - Jfølge Breve fra Georgia i de forenede nordamerikanske Stater, dateret Augusta den 20de Mai, lyde de seneste Efterretninger fra Columbus-Egnen, meget foruroligende: de oprørske Jndianere ødelagte alle Plantager, og begik de største Grusomheder. Alle Postcommunicationer vare afbrudte, og Mandskabet paa 2 Dampskibe myrdet. Bomuldshøsten er næsten aldeles ødelagt. Jndvaanerne flygte overalt, og det hedder at de Vilde have afsendt en Deputation til Jndianerhøvdingerne i Missisippi, Tomscha og paa den merikanske Grændse, for at opfordre dem til Medvirkning, skulle dette skee, og Fiendtlighederne føres efter en større Maalestok, saa vil saavel Georgien som Alabama blive ødelagt.
Den Nord-Cimbriske Tilskuer, 1836-07-11
Fra Polen skrives under 16de Juni, at skjøndt den store Masse af Polakkere begynde at finde sig alt mere og meere i deres Skjæbne, og en stor Deel af Rigets Store ogsaa slutte sig til Regjeringen, saa sees dog endnu hist og her Revolutionsaanden fra 1830, og da de udvandrede Revolutionaire paa Grund af Regjeringens Aarvaagenhed ikke kunne indsmugle oprørske Tidsskrifter og Lithographier, saa have de opfunden en Slags symbolisk Correspondence, og flere Kunst= og Quincailleriehandlere i Warschau have erholdt forskjellige Sendelser af Bronce og Alabastvahre fra Paris, som ere smagfuld forarbeidede til Opsatser paa Borde og Kaminer, men som forestille adskillige revolutionaire Gjenstande. Disse Slags Vahre ere nu derfor ogsaa blevne underkastede Regjeringscensuren Endnu vedbliver Confiscationerne af deres Godser, der have deeltaget i den polske Revolution, saaledes ere igjen paa Nye 320 Adeliges, Gods eieres og Geistliges Eiendomme blevne confiscerede, og alt dette Gods skjænkes ikke til Landets egne Børn, men til russiske Officerer.
Den Nord-Cimbriske Tilskuer, 1836-07-11
Skibscaptain T. O. Land afseilede den 14 Marts d. med Skonnerten Perlen paa 61 Tons med en Ladning Been, Tougværk og Jern fra i Bergen. Efter i nogle Dage at have havt Storm, og svær Søegang, der brød bestandig over Skibet, begyndte Ladningen, da det havde været umuligt at aabne Lugerne, (som ellers er nødvendig med en Beenladning), at udvikle en Damp, der tilsidst faldt saa besværlig, at Lyset i Kahytten ikke kunde brænde, og det af overdreven Anstrængelse udmattede og syge Mandskab, var nær ved at qvæles af den ulidelige Lugt og Dunst; de maatte da tage Rufet over Kahytten af, hvorved Provianten, Kaarter, Bøger og Jnstrumenter blev ødelagt af Søestyrtningerne.
Den Nord-Cimbriske Tilskuer, 1836-07-11
Den 31te Marts om Morgenen, 30 engelske MileN. W. for Flamborough=Head gik Fokkemasten, i en svær Byge med Segl og Takkelage overbord, hvorpaa de kun seilede for tætrevet Topfegl og Fok, da de havde ogsaa kun den nedre Deel af Stormasten tilbage. Endelig bleve de den 1ste April, da Veiret var blevet noget mere stille, reddede af en engelsk Brig, og Captainen faae sig nødsaget til at forlade Skonerten, der var hans private Eiendom og intet forsikkret deraf, og det fortrinlig foranlediget derved, at den forpestede Dunst af Ladningen gjorde Mandskabet det umuligt at forlade Dækket og nyde nogen Rolighed, hvorved de vare saa afkræftede, at de ikke meere kunne hielpe sig selv. (Hb. N. Zeit.)
Den Nord-Cimbriske Tilskuer, 1836-07-11
Jndenlandsk. Søndagen den 3die De om Eftermiddagen ankom paa Kjøbenhavns Rhed Orlogsbriggen St. Jan" fra Vestindien, under Commando af Hr. Capitainlieutnant H. Fischer. Den medbragde, som Arrestanter, de 18 Jndivider, der have deeltaget i Mytteriet paa Christianssted. De ere blevne førte til Gammelholm. Skibet "Johanne Marie, Capt. Christmas, der hidkom samme Dag, havde ombord de vestindiske Soldater, 100 i Tallet, som, efter deres derom yttrede Ønske, af Generalgouverneuren have erholdt Tilladelse til at vende tilbage hertil. Jfølge kongl. Parolbefaling skulle de af disse, der ere værnepligtige og endnu ikke have udtjent deres Tjenestetid, træde tilbage igjen i de Regimenter, ved hvilke de have (Kbhvnsp.) staaet.
Den Nord-Cimbriske Tilskuer, 1836-07-11
Til den slesvigske Stænderforsamling er indgivet en mærkelig Proposition fra Hs. Durchl. Hertugen af Augustenborg, der gaaer ud paa: 1) at Toldafgiften og andre, under Navnet Toldintrader indbefattede, Afgifter i Hertugdommerne Slesvig og Holsteen samtligen maatte blive ophævede, fordi Oppebørsels= og Controlomkostningerne ere uforholdsmessig store og finantsielforkastelige, eftersom hine Afgifter &c. forstyrre National=Velstandens Opkomst, fordærve Moralitet og Sæder ved at friste til Defrandation, undergrave Lovmessigheden og medføre Ulighed i Undersaatternes Beskatning; 2) at den, saavel i Henseende til Contribuenterne som det Contribuerede meget ulige fordeelte og til rigtige Beskatningsgrundsætninger ingenlunde svarende, fra Begyndelsen af kun temporairt paalagte Extraskat maatte ophæves, og 3) det Tab, som Finantserne lide ved Ophævelsen af disse partielle Skatter, hvis respective Netto Beløb udgjør 600,000 Rbd. og 400,000 Rbd., saavelsom det ved det nuværende Toldpersonales foreløbige Sustentation og Affindning fornødne Jndtægtsbeløb dækkes ved en Person- eller Fami(Stor. Td.)lie=Skat o. s. v. Man taler, hedder det i Politiven. No. 1069.
Den Nord-Cimbriske Tilskuer, 1836-07-11
om Jndskrænkninger og Besparelser om at reducere Armeen, formindske Flaaden, afknappe Pensioner &c. Dette kan maaskee altsammen være meget rigtigt; men der gives ogsaa andre kostbare Ting hvis Unødvendighed, ja hvis Unytte er saa løinefaldende, og som ikke tænkes paa, skjøndt de aarligt koste Landet store Summer, f. Ex. det Dampskib som ligger ved Helsingøer, bestemt til at slæbe Skibe som Modvind eller Stille hindre i at fortsætte deres Reise, og som aldrig benyttes. Det har kostet over 100,000 Rigsbankdaler; man lønner en Capitain, Maskinmester og mange Folk, og det bruges til ingen Verdsens Ting. J al den Tid det har ligget der, har det bugseret eet eneste Skib for Betaling. Men hvorfor benytter man det ikke, Af den simple Grund: at det koster 18 Rbd. om Timen, og at Vinden ved Helsingøer som oftest er saa ustadig, at et Fartøi neppe er slæbt forbi Fæstningen, førend Vinden har forandret sig. Den hele Speculation har slaaet feil, Skibet bruges næsten slet ikke, og koster Landet c. 8000 Rbd. om Aaret.
Den Nord-Cimbriske Tilskuer, 1836-07-11
Mandagen den 27de Juni paakiendtes i Høiesteret Justitssagen: Auditeur Liebenberg Actor contra Arrestanten H. Thomsen for at have paasat den Jld, der foranledige Jldebranden i Hillerød, Kjøbstad Natten imellem den 14de og 15de Juni f. A.; 2) Arrestantinden Karen Rasmusdatter, for at have paafat Jld i Garver Hansens Baghuus i No. 6 i Slotsgaden i bemeldte Kjøbstad den 2den Juni f. A.; 3) Arrestanten Kjøbmand J. Bach deels for at have anstiftet den Brand, hvorved Huset No. 10 i oftnævnte Kjøbstad afbrændte Natten imellem den 19de og 20de Marts f. A. og deels saavel for efter Branden til Forurettelse, for sine Creditorer at have i svigagtig Hensigt til 3die Mand transporteret Brandpolicen paa de 5000 Rbd., hvortil hans Jndbo og Varelager, vare assurerede, som for det af ham iøvrigt efter hans Fallissement udviste Forhold, sigtende til at unddrage sin Formue for sine Creditorers Forfølgning; 4) Arrestanten Jens Østrup for at have afgivet urigtig edelig Forklaring om Værdien. af bemeldte Kjøbmand Bachs Varelager; 5) Drengen Svend Hald for under Branden den 14de og 15de Juni f. A. at have borttaget en Æske med Penge i; samt 6) Tømmersvend M. Abben og 7) Muursvend Wilh. Petri for deres udviste Forhold ved den af dem efter Branden udviste Tarationsforretning. - Ved den ifølge kongl. befaling til denne Sags Undersøgelse og Paakiendelse nedsatte Commissions Dom af 30te Decbr. f. A. var saaledes kjendt for Ret: "Arrestanten H. Thomsen, bør for Actors videre Tiltale i denne Sag fri at være. Derimod bør Arrestantinden Karen Rasmusdatter hensættes til Arbeide i Kbhvns Forbedringshuus i 1 Aar og Arrestanterne J. Østrup. og J. Bach samt de Tiltalte M. Abben og W. Petri hensættes i Fængsel paa Vand og Brød, den Første i 3 Gange 5 Dage, den Anden i 2 Gange 5 Dage, den 3die og 4de hver i 4 Dage. Tiltalte Svend Hald bør straffes med Riis." Ved Høiesterets Dom paakiendtes Sagen saaledes: Commissionens Dom bør ved Magt at stande, dog faaledes at Straffen for Karen Rasmusdatter bestemmes til simpelt Fængsel paa sædvanlig Fangekost i 120 Dage."(Ah. Av.)